## Aneks Osnovnom nacionalnom ugovoru za gospodarstvo i javna poduzeća

### NN 16/1995 (8.3.1995.), Aneks Osnovnom nacionalnom ugovoru za gospodarstvo i javna poduzeća

# VLADA REPUBLIKE HRVATSKE

Vlada Republike Hrvatske i Hrvatske udruge poslodavaca, s jedne strane,
te Savez samostalnih sindikata Hrvatske, Hrvatska udruga sindikata i Konfederacija
nezavisnih sindikata Hrvatske, s druge strane, dana 2. ožujka 1995. godine
zaključuju

## Aneks

### Osnovnom nacionalnom ugovoru za gospodarstvo i javna poduzeća

I. OPĆE ODREDBE

Članak 1.

Ovim Aneksom Osnovnom nacionalnom ugovoru za gospodarstvo i javna poduzeća
(dalje u tekstu: Aneks ugovora) reguliraju se prava i obveze poslodavaca
i radnika zaposlenih u gospodarstvu i javnim poduzećima u Republici Hrvatskoj,
u području plaća i materijal Odredbe ovog Aneksa u pravilu se primjenjuju
neposredno.

II. PLAĆA RADNIKA

Članak 2.

Poslodavac je dužan radniku isplatiti plaću koja se sastoj i od:

- osnovne plaće za puno radno vrijeme utvrđene temeljem složenosti poslova
radnog mjesta na koje je radnik rasporeden za normalne uvjete rada na tom
radnom mjestu;

- dodatka na plaću po osnovi radnog iskustva i otežanih uvjeta rada.

Članak 3.

Najniža osnovna plaća za najjednostavnije poslove i zadatke iznosi 1.003,00
kn. Najniža osnovna plaća sastoji se od osnovice u iznosu od 680,00 kn
i dodatka u iznosu najmanje 323,00 kn Osnovica od 680,00 kn se primjenjuje
pri izračunavanju osnovne plaće za više složene poslove i zadatke. Tako
izračunatom iznosu dodaje se iznos od najmanje 323,00 kn, što sve zajedno
čini osnovnu plaću.

Članak 4.

Osnovica iz članka 3., stavka 2. u iznosu od 680,00 kn pomnožena s pripadajućim
koeficijentom složenosti poslova, povećava se: - za rad noću 30 posto -
za prekovremeni rad 50 posto - za rad nedjeljom 35 posto - za rad u smjenskom
radu u drugoj smjeni ili dvokratni rad s prekidom dužim od 1 sata 10 posto
Ako radnik radi na dane blagdana i neradne dane utvrđene zakonom ima pravo
na naknadu plaće i plaću uvećanu za 50 posto. Ako radnik radi na dan Uskrsa
ima pravo na plaću uvećanu za 50 posto.

Članak 5.

Minimalna plaća iznosi 867,00 kn mjesečno za razdobIje siječanj-ožujak
1995 godine.

Članak 6.

Radniku se može isplatiti jednokratni dodatak na plaću u iznosu od 700,00
kn. Jednokratni dodatak na plaću iz prethodnog stavka isplaćuje se u mjesecu
koji prethodi mjesecu u kojem radnik koristi godišnji odmor.

III. MATERIJALNA PRAVA RADNIKA

Članak 7.

U slučaju kada radnik stekne uvjete za mirovinu pripada mu pravo na
otpremninu u visini od najmanje 3.762,00 kn.

Članak 8.

Radnik ili njegova obitelj ima pravo na solidarnu pomoć u sljedećim
slučajevima:

1. smrti radnika u visini od najmanje 3.837,00 kn;

2. smrti člana uže obitelji u visini od najmanje 1.279,00 kn.

Poslodavac može, ako se za to steknu svi uvjeti, isplatiti solidarnu
pomoć u slučajevima:

1. nastanka invalidnosti radnika u visini od 1.279,00 kn;

2. bolovanja radnika dužeg od 90 dana radi nabavke medicinskih pomagala
i pokrića participacije pri kupnji lijekova, u visini od 1.279,00 kn;

3. otklanjanja štetnih posljedica nastalih elementarnim nepogodama na
objektima za stanovanje radnika u visini od 1.279,00 kn.

Članak 9.

Kada je radnik upućen na službeno putovanje u zemlji pripada mu naknada
prijevoznilk troškova, dnevnica u iznosu 123,00 kn i naknada punog iznosa
hotelskog računa za spavanje. Troškovi i dnevnice za službena putovanja
u inozemstvu obračunavaju se na način kako je to regulirano za tijela državne
uprave.

Članak 10.

Za vrijeme rada izvan sjedišta poslodavca i izvan mjesta njegovog stalnog
boravka, radnik ima pravo na terenski dodatak u visini koja mu pokriva
povećane troškove života zbog boravka na terenu. Visina terenskog dodatka
ovisi o tome da li su radniku osigurani smještaj, prehrana i drugi uvjeti
boravka na terenu. Puni iznos terenskog dodatka iznosi 73,80 kn dnevno.
Terenski dodatak se isplaćuje redniku najkasnije posljednji radni dan u
mjesecu za sljedeći mjesec Dnevnica i terenski dodatak međusobno se isključuju

Članak 11.

Posebnim kolektivnim ugovorom, općim aktom ili ugovorom o zapošljavanju
utvrdit će se slučajevi kada radniku koji radi u sjedištu poslodavca pripada
pravo na naknadu za odvojeni život od obitelji. Naknada za odvojeni život
od obitelji isplaćuje se zbog pokrića povećanih troškova života radnika
i iznosi 738,oo kn mjesečno. Ako je radniku osiguran plaćeni smještaj ili
prehrana, visina naknade za odvojeni život umanjit će se u odgovarajućem
novčanom iznosu. Naknada za odvojeni život i terenski dodatak međusobno
se isključuju.

Članak 12.

Radnik ima pravo na naknadu troškova prijevoza na posao i s posla u
visini stvarnih troškova prijevoza javnim prometom prema cijeni mjesečne
odnosno pojedinačne karte. U slučajevims kada postoji mogućnost korištenja
višc alternativnih sredstava javnog prometa različite cijene, radnik ima
pravo na nadoknadu troškova prijevoza s posla i na posao u visini cijene
one vrste javnog prometa koja je najpogodnija za poslodavca.

Članak 13.

Ukoliko radnik ima pravo na korištenje privatnog automobila u službene
svrhe, nadoknadit će mu se troškovi u visini 30 posto cijene litre benzina
(super-olovni) po prijeđenom kilometru.

Članak 14.

Radnik ima pravo na jubilarnu nagradu za ukupni radni staž navršen kod
istog poslodavca:

- 10 godina radnog staža od najmanje 667,00 kn;

- 15 godina radnog staža od najmanje 777,00 kn;

- 20 godina radnog staža od najmanje 877,00 kn;

- 25 godina radnog staža od najmanje 970,00 kn;

- 30 godina radnog staža od najmanje 1.065,00 kn;

- 35 godina radnog staža od najmanje 1.254,00 kn.

Članak 15.

Poslodavac može jednom godišnje osigurati poklon djetetu radnika do
15 godina starosti u visini od najmanje 200,00 kn po djetetu.

IV. PRIJELAZNE I ZAKLJUČNE ODREDBE

Članak 16.

Aneks ugovora stupa na snagu danom potpisa, a primjenjuje se do 31.
ožujka 1995. godine, uz mogućnost produljenja njegovog važenja. Potpisnice
Aneksa ugovora će u slučaju produljenja važenja Aneksa ugovora uvažavati
kriterije utvrđene Odlukom o uputama za provedbu politike plaća ("Narodne
novine", broj 69/94).

Članak 17.

Potpisivanjem i stupanjem na snagu odgovarajućeg granskog ugovora, za
poslodavce odnosno radnike zaposlene u toj grani prestaje važenje ovog
Aneksa ugovora.

Članak 18.

Aneks ugovora se registrira u Ministarstvu rada i socijalne skrbi i
objavljuje u "Narodnim novinama".

U Zagrebu, 2. ožujka 1995.

POTPISNICE VLADA REPUBLIKE HRVATSKE

**Joso Škara,** ministar rada i socijalne skrbi, v. r.

HRVATSKA UDRUGA POSLODAVACA

**Željko Ivančević,** v. r.

SAVEZ SAMOSTALNIH SINDIKATA HRVATSKE

**Dragutin Lesar,** v. r.

HRVATSKA UDRUGA SINDIKATA

**Niko Gunjina,** v. r.

KONFEDERACIJA NEZAVISNIH SINDIKATA HRVATSKE

**Mladen Mesić,** v. r.

Ostalo, NN 16/1995-300